În atenţia tuturor fermierilor din comuna Tinca

Utilizatorii de terenuri cu destinaţie agricolă înscrişi în evidenţele Agenţiei de Plăţi şi Intervenţie pentru Agricultură, ale căror suprafeţe cu culturi agricole au fost calamitate în procent de peste 30% de către seceta pedologică, vor depune la instituţia noastră înştiinţări scrise, în format fizic sau prin mijloace electronice de transmitere la distanţă, până cel târziu la data de 15 octombrie inclusiv pentru culturile agricole de primăvară.

Înştiinţarea va fi întocmită conform modelului prevăzut la anexa nr. 1 a Regulamentului privind gestionarea situaţiilor de urgenţă generate de fenomene meteorologice periculoase aprobat prin Ordinul comun al MADR şi MAI nr. 97/63/2020. Tipizatul îl regăsiţi la sediul nostru şi pe site: [www.comuna-tinca.ro](http://www.comuna-tinca.ro), la secţiunea anunţuri.